Էնեա Միհայ

**Էնեա Միհայ** (, ), ալբանացի պրոֆեսիոնալ ֆուտբոլիստ, որը հանդես է գալիս որպես կենտրոնական պաշտպան Պրիմերա Լիգայի «Ֆամալիկան» ակումբում և Ալբանիայի ազգային հավաքականում։

## Վաղ կյանք
Էնեա Միհայը ծնվել է Ալբանիայում, իսկ ավելի ուշ ընտանիքի հետ տեղափոխվել է Սալոնիկ (Հունաստան), այնուհետև Հռոդոս, որտեղ հայտնաբերել է իր հետաքրքրությունը ֆուտբոլի նկատմամբ։ 13 տարեկանում նա ընդունվել է Օլիմպիական Արենայի ակադեմիա, որտեղ աչքի է ընկել իր տաղանդով, նրան նկատել է «Պանետոլիկոս» ակումբը, որը նրան ընդունել է իր ակադեմիա։ 16 տարեկանում Էնեա Միհայը տեղափոխվել է Էտոլիա և Ակարնանիա։

## Ակումբային կարիերա
### Պանետոլիկոս
«Պանետոլիկոսի» կազմում Միhայն առաջին անգամ հայատավորվել է 2016 թվականի դեկտեմբերի 14-ին Հունաստանի գավաթի 2016-2017 մրցաշրջանում՝ «Կալիթեայի» դեմ խաղում, որտեղ, սակայն, փոխարինման դուրս չի եկել։ Լիգայի երկու հանդիպումներից հետո, որտեղ նա եղել է փոխարինող, սակայն խաղադաշտ դուրս չի եկել, նա իր պրոֆեսիոնալ նորամուտը նշել է 2017 թվականի հունվարի 11-ին ՊԱՕԿ-ի դեմ գավաթային խաղում՝ փոխարինման դուրս գալով 87-րդ րոպեին Գիորգոս Միգասի փոխարեն։

### ՊԱՕԿ
2019 թվականի հունիսի 21-ին Միհայը պայմանագիր է կնքել ՊԱՕԿ-ի հետ։ 2020 թվականի հուլիսի 12-ին նա խփել է իր առաջին գոլը ՊԱՕԿ-ի կազմում՝ 90-րդ րոպեին «Օլիմպիակոսի» դեմ արտագնա խաղում, որն ավարտվել է 1–0 հաշվով հաղթանակով։

### Ֆամալիկան
2022 թվականի օգոստոսի 15-ին Միհայը երեք տարվա պայմանագիր է ստորագրել Պրիմերա Լիգայի «Ֆամալիկան» ակումբի հետ։

## Միջազգային կարիերա
### Երիտասարդական հավաքականներ
Միհային առաջին անգամ Ալբանիայի մինչև 19 տարեկանների հավաքական է հրավիրել մարզիչ Արյան Բելլայը՝ 2016 թվականի փետրվարին և մարտին *Roma Caput Mundi* մրցաշարին մասնակցելու համար։

Առաջին հրավերը մինչև 21 տարեկանների հավաքական կայացել է 2016 թվականի հոկտեմբերի 10-ին․ մարզիչ Ռեդի Յուպին նրան ընդգրկել է ՈՒԵՖԱ-ի մինչև 21 տարեկանների Եվրոպայի առաջնության որակավորման 4-րդ խմբի Իսրայելի դեմ հանդիպմանը նախապատրաստվող ֆուտբոլիստների ցանկում։ Իր նորամուտը Միհայը նշել է, երբ թիմը պարտվում էր 0։ 4 հաշվով․ նա փոխարինման է դուրս եկել ընդմիջմանը՝ Կոստանդին Կարիքիի փոխարեն։

2017 թվականի մարտի 25-ին և 27-ին Միհայը կրկին հրավիրվել է Ալբանիայի մինչև 21 տարեկանների հավաքական՝ մասնակցելու Մոլդովայի հավաքականի դեմ երկու ընկերական խաղերին։

### Ազգային հավաքական
Միհայն առաջին հրավերը Ալբանիայի ազգային թիմ ստացել է 2018-2019 թվականների ՈՒԵՖԱ-ի Ազգերի լիգայի C դիվիզիոնի Իսրայելի և Շոտլանդիայի դեմ 2018 թվականի սեպտեմբերի 7-ի և 10-ի  խաղերի համար։ Մարզիչ Քրիստիան Պանուչիի թիմում իր նորամուտը նա նշել է Շոտլանդիայի հետ արտագնա խաղում, որտեղ ալբանացիները պարտվել են 0։ 2 հաշվով։ Միհայը հանդիպման վերջին րոպեներին դուրս է եկել փոխարինման։

Հավաքականի նոր գլխավոր մարզիչ Սիլվինյոն Միհային ընդգրկել է 2023 թվականի մարտին ՈՒԵՖԱ-ի Եվրո-2024-ի ընտրական փուլի Լեհաստանի դեմ խաղի կազմում՝ փոխարինելով վնասվածք ստացած Արդիան Իսմայլիին։

## Կարիերայի վիճակագրություն
### Ակումբային
2023 թվականի նոյեմբերի 4-ի դրությամբ*։



=== Միջազգային ===
*2023 թվականի հոկտեմբերի 17-ի դրությամբ**'։''


== Նվաճումներ ==
=== Ակումբային ===

; **ՊԱՕԿ'''

* Հունաստանի գավաթ՝ 2020-2021, փոխչեմպիոն՝ 2021-2022

## Նշումներ

## Ծանոթագրություններ

## Արտաքին հղումներ
* 
* 

Կատեգորիա:Ալբանիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆամալիկանի ֆուտբոլիստներ